Document ID: 32009R1118

KOMISJONI MÄÄRUS (EÜ) nr 1118/2009,
20. november 2009,
millega muudetakse määrust (EÜ) nr 318/2007, milles sätestatakse loomatervishoiunõuded ja karantiinitingimused teatavate lindude impordil ühendusse
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 15. juuli 1991. aasta direktiivi 91/496/EMÜ, millega nähakse ette ühendusse kolmandatest riikidest saabuvate loomade veterinaarkontrolli korraldamise põhimõtted ning muudetakse direktiive 89/662/EMÜ, 90/425/EMÜ ja 90/675/EMÜ, (1) eriti selle artikli 10 lõike 4 esimest lõiku,
ning arvestades järgmist:
(1)
Komisjoni määruses (EÜ) nr 318/2007 (2) on sätestatud loomatervishoiunõuded ühendusse imporditavate teatavate lindude (välja arvatud kodulindude) suhtes ja selliste lindude suhtes pärast importimist kohaldatavad karantiinitingimused.
(2)
Määruse (EÜ) nr 318/2007 artikli 6 kohaselt peavad liikmesriigid esitama komisjonile ja teistele liikmesriikidele oma territooriumil asuvate heakskiidetud karantiiniasutuste ja -keskuste loanumbrite loendi. Kõnealuse määruse V lisa sätestab heakskiidetud karantiiniasutuste ja -keskuste loendi.
(3)
Austria on vaadanud läbi oma heakskiidetud karantiiniasutused ja -keskused ning esitanud komisjonile nimetatud asutuste ja keskuste ajakohastatud loendi. Määruse (EÜ) nr 318/2007 V lisas esitatud heakskiidetud karantiiniasutuste ja -keskuste loendit tuleks seetõttu vastavalt muuta.
(4)
Seepärast tuleks määrust (EÜ) nr 318/2007 vastavalt muuta.
(5)
Käesolevas määruses sätestatud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 318/2007 V lisast jäetakse välja järgmine Austriat käsitlev kanne:
„AT
AUSTRIA
AT-3-HO-Q-1”
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 20. november 2009

Labels: 5
20
3
6
18